text: Fagforenings hjemmeside under angreb
  20 juli 2012 kl. 16.39
  Fagforeningen 3Fs hjemmeside er under angreb fra hackere. En gruppe ved navn Anomynos har lagt siden ned ved at bombardere den med massiv trafik.
  En talsmand for gruppen, der kalder sig Elen0r, siger, at gruppen vil tvinge 3F til at opgive blokaden med restaurant Vejlegården i Vejle.
  Angrebet har også ramt dagpengemodtagere, der via hjemmesiden skal registrere sig i a-kassen.
  Onlinechef Henrik Lilholt, 3F, siger til Berlingske, at fagforeningen arbejdet på højtryk for at imødegå angrebet.
  - Vi er blevet udsat for et 'denial of service', hvor sitet bliver angrebet med massiv trafik. Vi ved ikke andet, end at det er en gruppe, der kalder sig Anomynos, siger han.
  